Bayaran AS$1 Juta Amber Heard Ke Johnny Depp Akan Disalur Ke Badan Amal
Bayaran penyelesaian AS$1 juta Amber Heard ke Johnny Depp akan disalurkan ke pelbagai badan amal, lapor TMZ.  Menurut sumber yang rapat dengan TMZ, wang itu — yang dibayar melalui syarikat insurans Heard selepas Heard dan Depp bersetuju untuk menyelesaikan kes mereka — akan dibahagikan sama rata iaitu AS$200,000 untuk lima badan amal yang berbeza.  Badan amal yang dimaksudkan ialah Make-A-Film Foundation, The Painted Turtle, Red Feather, Tetiaroa Society, dan Amazonia Fund Alliance. Badan-badan amal tersebut menjalankan pelbagai aktiviti dari membantu kanak-kanak yang sakit dengan penyakit yang mengancam nyawa dan menyediakan tempat tinggal untuk komuniti yang kehilangan haknya dari segi sejarah sehinggalah memelihara ekosistem/persekitaran semula jadi di peringkat global Johnny Depp, dari awal lagi, telah berkata dia tidak berniat untuk membankrupkan bekas isterinya itu, tetapi sebaliknya, mahu memulihkan nama dan reputasinya. Tindakannya mendermakan wang bayaran dari Heard itu sekaligus mengukuhkan kenyataannya itu.